Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 97

13. § A Szolgálati Szabályzat 104. pontja helyébe a következő rendelkezés lép: „104. A dandár (ezred) felderítőfőnöknek az e szabályzat 102. pontjában megállapított jogállásával összhangban a tüzér-, a légvédelmi dandár (ezred) és repülőezred (bázis) felderítő főnökeinek jogállása: — a tüzérdandár (-ezred) felderítőfőnök szakmai elöljárója a dandár (ezred) felderítő beosztású tisztjeinek, zászlósainak, tiszthelyetteseinek, a felderítő (időjárásjelző) alegységek állományának; — a légvédelmi tüzér- (rakéta-) dandár (ezred) felderítőfőnök szakmai elöljárója a dandár (ezred) rádiótechnikai, valamint a felderítő alegységek állományának; — a repülőezred (bázis) felderítőfőnök szolgálati elöljárója a felderítő törzs állományának, szakmai elöljárója az ezred (bázis) felderítő alegységeinek, szerveinek. A repülőezred (bázis) felderítőfőnök folyamatosan gyűjti, elemzi és értékeli a repülési feladatok végrehajtásával összefüggő felderítő adatokat. Folyamatosan tájékoztatja a készültségi, készenléti, kutató-mentő szolgálatot ellátó és egyéb repülési feladatokat végrehajtó repülő-hajózó állományt az aktuális felderítő adatokról. Szervezi a nemzeti befogadó tevékenység felderítő feladatainak végrehajtását.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes